NaiveNeuron/SloPal huggingface dataset:
Horváthová, Eva, poslankyňa NR SR (2014-03-28):
Ďakujem, pán poslanec, za tvoj príspevok. Máš pravdu, treba riešiť tento problém komplexne, samozrejme. Keďže už som sa presvedčila v parlamente, že pokiaľ chce niekto riešiť niečo komplexne, tak väčšinou to neprejde alebo vládna strana povie, že ona bude ten problém riešiť komplexne, a výsledky sú v nedohľadne. Preto sme sa snažili aj my zareagovať čiastkovo na istý problém, o ktorom si myslíme, že to problémom je. Predloženie tohto zákona bola aj reakcia na plodnú rozpravu, ktorá bola pri príležitosti podobného zákona, ktorý sa zameriaval na sterilizácie, a vtedy tu boli aj také hlasy, že čokoľvek iné by som podporil, teda okrem sterilizácie, keďže je to trvalé riešenie. Chcem zdôrazniť pre všetkých, že táto forma antikoncepcie v súčasnosti je medicínsky uznávaná, je dostupná pre tých, ktorí si ju môžu zaplatiť. Pohybuje sa zruba v sumách od 40 do 200 euro. A nie je pravdou, že je tak strašne zlá, čo sa týka ohrozenia zdravia žien. Antikoncepčné tabletky napríklad majú omnoho viac nežiaducich účinkov ako vnútromaternicové teliesko, iste, sú tam aj veľmi závažné riziká, ktoré môžu byť, ale tie môžu byť po podaní akéhokoľvek lieku. A čo sa týka tých informácií o tom, že nemáme peniaze alebo tie rodiny nemajú peniaze na doplatky za iné lieky, za inú starostlivosť, skúsme sa zamyslieť spoločne, prečo to tak je. Po tom zákone, po tej debate, ktorá tu bola pri sterilizáciách, som sa rozprávala s viacerými gynekológami a oni mi povedali, že vôbec nie je problém, či preplatiť, či nepreplatiť. Oni vidia problém ten, že príde žena, ktorá nemusí byť vôbec Rómka, ani zo sociálne slabej skupiny, a príde a má ju na stole ako štvrtý alebo piaty cisársky rez v poradí a nevie si s tým dať rady a bojí sa ju operovať, pretože mu môže zomrieť na stole. A toto, toto je súčasná realita, tie ženy prichádzajú... (Prerušenie vystúpenia časomerom.)
Droba, Juraj, poslanec NR SR (2012-09-19):
Pán predseda, dajte, prosím, hlasovať o uznesení Národnej rady Slovenskej republiky, ktorým Národná rada Slovenskej republiky berie na vedomie správu o štátnej politike starostlivosti o Slovákov žijúcich v zahraničí a o poskytnutej štátnej podpore Slovákom žijúcim v zahraničí za rok 2011 a návrhu programu štátnej politiky vo vzťahu k Slovákom žijúcim v zahraničí na rok 2013.
Grendel, Gábor, podpredseda NR SR (2021-07-23):
Ďakujem pekne, pán spravodajca. Prerušujem rokovanie o tomto bode programu. A v zmysle schváleného programu teraz pristúpime k prerokovaniu v druhom čítaní a to vládneho návrhu zákona, ktorým sa mení a dopĺňa zákon číslo 301/2005 Z. z. Trestný poriadok v znení neskorších predpisov . Vládny návrh zákona je uverejnený ako tlač 562, správa výboru má tlač 562a. Prosím pani ministerku spravodlivosti Slovenskej republiky Máriu Kolíkovú, aby vládny návrh zákona odôvodnila. (Reakcia z pléna.)
Šimečka, Michal, podpredseda NR SR (2024-05-09):
Ďakujem pekne. Pán poslanec Ježík, nech sa páči.
Paška, Pavol, predseda NR SR (2013-09-17):
Do rozpravy pán poslanec Sulík, stráca poradie... (Reakcia poslanca.) Tak nech sa páči, pán poslanec. Tri minúty.
Kollár, Boris, predseda NR SR (2022-06-14):
Ďakujem. Otváram, jéj, pardon, dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Jane Žitňanskej. Nech sa páči, máte slovo.
Zajac, Pavol, poslanec NR SR (2013-12-18):
Vážený pán predsedajúci, v rozprave vystúpili poslanci Miroslav Kadúc, Jozef Viskupič, Alojz Hlina, ktorí podali procedurálne návrhy, o ktorých je už bezpredmetné hlasovať. Ďalej v rozprave vystúpil Martin Poliačik. (Ruch v sále.) Prosím, pán predsedajúci... (Prerušenie vystúpenia predsedajúcim.)
Šipoš, Michal, poslanec NR SR (2024-01-17):
Ďakujem pekne. Chcem nadviazať na poslanca Saba, ktorý vystupoval v rozprave, a hlavne by som sa chcel zamerať na to, čo sa udialo v Európskom parlamente. A je podľa mňa obrovskou hanbou, keď 496 poslancov odsúdi to, čo tu predvádza, čo tu ide robiť táto vláda na čele s Robertom Ficom. A chcel by som zacitovať, čo vlastne všetko vyčíta Európsky parlament tejto vláde. Európsky parlament vyjadruje hlboké znepokojenie nad neodôvodneným využívaním zrýchleného legislatívneho procesu zo strany slovenskej vlády, najmä pokiaľ ide o navrhované zmeny Trestného zákona a zrušenie Úradu špeciálnej prokuratúry. Za ďalšie. Každá reforma trestného práva musí obsahovať dostatočné a primerané záruky na zabezpečenie kontinuity a účinnosti nových a prebiehajúcich trestných konaní. Požaduje, aby sa zabezpečila primeranejšia úroveň ľudských a finančných zdrojov vyčlenených na prípady korupcie. Vyzýva Komisiu, aby pozorne monitorovala tento vývoj a poskytovala o ňom informácie a aby prijala potrebné opatrenia na ochranu právneho štátu a nezávislosti súdnictva, najmä pokiaľ ide o prípady veľkej korupcie a na ochranu finančných záujmov Európskej únie. Odsudzuje nevhodné a neúctivé komentáre predsedu vlády, a to aj na adresu študenta, ktorý bol súčasťou iniciatívy na podporu akademickej diskusie o situácii v oblasti právneho štátu na Slovensku. A posledný bod, vzdáva poctu Jánovi Kuciakovi, ktorý bol zavraždený pred šiestimi rokmi a jeho dôležitej práci investigatívneho novinára. Tak toto keď vládni poslanci, aspoň tí noví, tí, ktorí možno sú ešte slušnejší, to nevnímajú, tak ja už potom neviem. (Potlesk.)
Vitteková, Anna, poslankyňa NR SR (2014-01-31):
Ďakujem pekne. Pani predsedajúca, kolegyne, kolegovia, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená Ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnoprávnej stránke náležitosti uvedené v § 67 a § 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 849 z 13. januára 2014 navrhol, aby návrh zákona prerokoval Ústavnoprávny výbor, Výbor pre hospodárske záležitosti. Za gestorský výbor navrhol Ústavnoprávny výbor s tým, aby výbory návrh zákona prerokovali v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Návrh zákona reaguje na pretrvávajúcu problematickú aplikačnú prax, ktorá dlhodobo rezonuje pri poskytovaní peňažných prostriedkov spotrebiteľom a spája sa najmä s činnosťou tzv. nebankových subjektov. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady č. 849. Pani predsedajúca, prosím, otvorte všeobecnú rozpravu.
M. Číž, podpredseda NR SR: (2008-10-30):
(Hlasovanie.) Prítomných 136 poslancov, za návrh 77 poslancov, proti 28 poslancov, 29 sa zdržalo, nehlasovali 2. Konštatujem, že sme schválili vládny návrh novely zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a zákona č. 152/1994 Z. z. o sociálnom fonde. Teraz poprosím opäť pani poslankyňu Ľubicu Roškovú z výboru pre sociálne veci a bývanie, aby uvádzala hlasovanie v druhom čítaní o vládnom návrhu zákona, ktorým sa mení a dopĺňa zákon č. 283/2002 Z. z. o cestovných náhradách v znení neskorších predpisov , tlač 729. Máte slovo, pani poslankyňa.
Lehotský, Tomáš, poslanec NR SR (2023-06-22):
Ďakujem veľmi pekne. Pán Matovič, ja odmietam žiť v nejakej paralelnej realite vášho vesmíru, takže k faktom trošku. Pán Lengvarský bol nominant OĽANO, minister zdravotníctva pán Lengvarský bol nominant OĽANO, vy ste ho mohli kedykoľvek odvolať, neurobili ste to, inými slovami, bol to váš nominant, s ktorého prácou ste boli spokojní. K boju proti korupcii. Pán Matovič, keď sa hlasovalo o tom, aby o väzobnom stíhaní Roberta Fica rozhodoval súd, boli to poslanci z vašej kandidátky, ktorí hlasovali proti. Boli to poslanci z vašej kandidátky, ktorí hlasovali proti úpravám v § 363. Dneska NAKA zatkla vášho nominanta, generálneho riaditeľa PPA. Poslanci z vašej kandidátky podporovali rušenie rozhodnutí ÚVO, ktoré hovorili o korupcii. Takže toľko k boju proti korupcii vo vašom hnutí, to je, to je rozprávka. A teraz k tomu vášmu pátraniu. Ja som si zadal do vyhľadávača Google Matovič Pluska, našlo mi na prvej stránke hneď dva pozitívne články o vás, prvý bol o mačičke, druhé bolo o tom, ako sa pekne staráte o svoje deti. Takže toľko k vyšetrovateľovi Matovičovi. A teraz vecne k tomu zákonu, ku ktorému ste nepovedali nič. Mne zákon hovorí o tom, koľko je potrebné minúť zo zdravotných poisťovní na zdravotnú starostlivosť napríklad v percentuálnej sadzbe, aj v absolútnych sadzbách. To znamená, že keď zdravotná poisťovňa minie menej, pretože je efektívna v tom, aké uzavrie zmluvy s lekármi alebo s nemocnicami, tak je potrestaná. Čiže toto napríklad mení ten zákon. V tomto dnešnom zákone nie je žiadna, nie je žiaden tlak... (Prerušenie vystúpenia časomerom.)
Figeľ, Ján, podpredseda NR SR (2013-12-10):
Ďakujem pekne. Ďalším vystupujúcim podľa poradia je Richard Raši. Nech sa páči.
A. Belousovová, podpredsedníčka NR SR: (2007-06-26):
Ďakujem. (Prerušenie rokovania o 12.02 hodine.) (Pokračovanie rokovania o 14.04 hodine.)
P. Paška, predseda NR SR: (2007-10-25):
(Hlasovanie.) 142 prítomných, 81 za, 44 proti, 17 sa zdržalo. Konštatujem, že sme váš návrh, pani poslankyňa, schválili.
Danko, Andrej, predseda NR SR (2018-11-28):
Ďakujem a prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov . Vládny návrh zákona je uverejnený ako tlač 1139. Informácia výborov má tlač 1139a. Prosím ministerku zdravotníctva Slovenskej republiky Andreu Kalavskú, aby vládny návrh zákona odôvodnila.
Blanár, Juraj, podpredseda NR SR (2021-10-19):
Na vaše vystúpenie, pán poslanec, sú štyri faktické poznámky. Ako prvý – pán poslanec Tomáš Lehotský.
Pellegrini, Peter, predseda NR SR (2024-01-09):
O slovo v zmysle rokovacieho poriadku požiadal pán minister spravodlivosti, ktorý teraz vystúpi v rozprave. Nech sa páči.
Zmajkovičová, Renáta, podpredsedníčka NR SR (2013-12-06):
S faktickými poznámkami sa hlásia pán poslanec Kamenický, Blaha, pani poslankyňa Hufková. Uzatváram možnosť prihlásiť sa s faktickou. Nech sa páči, pán poslanec Kamenický.
P. Hrušovský, predseda NR SR: (2002-11-06):
(Hlasovanie.) Prítomných je 126 poslancov, za návrh 95, proti 19, zdržalo sa 11, nehlasoval 1. Návrh sme schválili. Teraz pristúpime k hlasovaniu o vládnom návrhu zákona, ktorým sa mení a dopĺňa zákon č. 281/2002 Z. z. o prídavku na dieťa a o príspevku k prídavku na dieťa. Prosím pani poslankyňu Černú, aby opäť uviedla návrh na uznesenie. E. Černá, poslankyňa: Opäť odporúčam, aby bol tento návrh prerokovaný v druhom čítaní.
Pročko, Jozef, poslanec NR SR (2024-05-02):
(Povedané súbežne s predsedajúcim.) ... v propagandističeskoj televizii negavaril pa rusky.
Goga, Pavol, poslanec NR SR (2015-01-28):
Ďakujem za slovo. Pán poslanec, chcem ti poďakovať za tvoje vystúpenie. Dotkol si sa takej širokej škály problémov tohto zákona a musím povedať, že sa stotožňujem s tvojimi slovami, ktoré si vyslovil. A ak dovolíš, chcem podporiť týmto aj slová pani kolegyne, poslankyne Nachtmannovej, ktorá sa venovala práve problematike, ktorá odznela aj v Štrasburgu na septembrovom, respektíve októbrovom plenárnom zasadnutí, a tie debaty tam boli jasné a zrozumiteľné. Čo sa týka tvojho vystúpenia, ja budem samozrejme rád, že tento zákon, a verím tomu, že prejde a bude, čoskoro sa uplatní v praxi v tom regionálnom školstve. A samozrejme, pretože ide aj o úpravu trhu práce. To si musíme každý povedať. A máme množstvo nekvalifikovaných ľudí, zamestnancov, chýbajú nám odborníci vo viacerých odvetviach. Takže treba tento zákon len privítať. Dotkol by som sa jednej problematiky z tvojho vystúpenia, ktorú vidím, že je rozdielna medzi tebou, pán poslanec, a pánom Jurzycom ohľadom spolupráce s tými pracovnými skupinami. Ja, naopak, som presvedčený, že je potrebné, aby sa tieto pracovné skupiny schádzali, aj keď si tam spomenul konflikt záujmov. Samozrejme je dôležité zistiť, do akej miery ten konflikt záujmov tam je, ale pokiaľ nebudú spolupracovať ministerstvá a niektoré pracovné skupiny na takomto zákone, tie skupiny, ktorých sa to týka, tak tam vidím práve riziko do budúcnosti, že môže dôjsť k sporom, a by si mnohé veci nevedeli vysvetliť. Čo sa týka ešte ďalšej veci, podporujem to aj z toho pohľadu, že vidím tam, že môže dôjsť k zabezpečeniu nového materiálno-technického zabezpečenia pre školy, vybavenie škôl aj nad rámec normatívu, ktoré takéto školy v odbornom vzdelávaní získavajú. Čiže treba naučiť žiakov, samozrejme, pracovať, osvojiť si pracovné návyky, aby si teda do budúcnosti vedeli vytvoriť aj nejaké hodnoty. Oni vedia robiť, pretože to dokazuje aj množstvo ich výsledkov, čo vidíme napríklad na výstavách Mladý tvorca a podobne. Takže podporujem tento... (Prerušenie vystúpenia časomerom.)
P. Hrušovský, predseda NR SR: (2003-12-12):
(Hlasovanie.) 148 prítomných, 71 za návrh, 49 proti, 28 sa zdržalo. Návrh sme neschválili.
Šedivcová, Viera, poslankyňa NR SR (2014-10-15):
Ďakujem pekne. Vážená pani predsedajúca, vážené kolegyne, kolegovia, dovoľte mi ako určenej spravodajkyni predniesť informáciu o prerokovaní vládneho návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, tlač 1133, vo výboroch Národnej rady Slovenskej republiky v druhom čítaní. Výbor Národnej rady Slovenskej republiky pre sociálne veci bol určený ako gestorský výbor k vládnemu návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. V zmysle § 80 ods. 2 zákona č. 350/1996 Z. z. o rokovacom poriadku Národnej rady v znení neskorších predpisov podávam informáciu o výsledku prerokovania vyššie uvedeného zákona a návrhy na ďalší postup. Národná rada Slovenskej republiky uznesením č. 1295 z 10. septembra 2014 pridelila predmetný návrh zákona na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona, § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona odporučili schváliť: Ústavnoprávny výbor Národnej rady Slovenskej republiky uznesením č. 486 zo 7. októbra 2014, ďalej Výbor Národnej rady Slovenskej republiky pre financie a rozpočet uznesením č. 341 zo 7. októbra 2014 a Výbor Národnej rady Slovenskej republiky pre sociálne veci uznesením č. 132 z 9. októbra 2014. Výbory Národnej rady Slovenskej republiky, ktoré návrh zákona prerokovali, prijali pozmeňujúci návrh, ktorý je súčasťou tejto informácie v bode IV. Gestorský výbor prerokoval návrh spoločnej správy k vládnemu návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Výbor neprijal platné uznesenie v zmysle § 52 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Výbor ma znesením výboru č. 135 z 9. októbra 2014 poveril v súlade s § 80 zákona č. 350/1996 Z. z. o rokovacom poriadku v znení neskorších predpisov za spoločnú spravodajkyňu. Ďakujem, skončila som. Otvorte, prosím, rozpravu.
Sulík, Richard, predseda NR SR (2010-07-08):
Poprosím panie poslankyne a pánov poslancov zaujať pozície. (Pauza.) Vážené poslankyne, vážení poslanci, pokračujeme v rokovaní. Prosím povereného overovateľa, aby Národnej rade oznámil výsledok tajného hlasovania.
Karahuta, Jaroslav, poslanec NR SR (2022-12-19):
Ďakujem pekne za slovo, pán predsedajúci. Ďakujem pekne za faktické. Čo sa týka stiahnuť-nestiahnuť, dostaneme sa do zbytočného konfliktu s Európskou úniou, ktorá je právoplatným členom, a myslím si, že tých 30 hodín aktívnych rokovaní a desiatky hodín telefonicky a ďalších rokovaní prinieslo svoje. Bolo to dlhé, asi by sme ten zákon, je tak, ako zhruba mal byť s tým, že ochraňujeme každého občana, každú firmu. Nezabudli sme na tie udiarne, 30 kíl pri jednorazovom údení, ja si myslím, že to už na jednu rodinu stačí, toľko klobás sa nedá zjesť. A čo sa týka nízkoemisných zón a podobných nastavení, je treba si uvedomiť, že chceme sa vyhnúť aj takýmto veciam, ako je vo Francúzsku, aby sme nemali sťažnosti na kohútov, aby nemali sťažnosti na kúrenie, aby nemali sme nejakú žalobu na traktor, tak radšej si stanovme pravidlá dopredu ako niekto, iniciatívny človek, ktorý v živote na vidieku nebol a žil v Petržalke, bude dávať žalobu za žalobou. Preto tie pravidlá je lepšie nastaviť, ako znášať žaloby. A čo sa týka tých pokút, tak nie je to pravda, domácnosti a poľnohospodári maximálne pokuta je 500 eur u poľnohospodárov, domácnosti nemajú. Sme sa snažili tak nastaviť, aby sme ozaj tie pokuty neboli. A čo sa týka toho vstupu do obydlia, súhlasím, toto bolo odstránené, nemôžme dovoliť, aby v rámci obce starosta, ktorý nemá kompetencie ani na štrikovanie, aby chodil kontrolovať vyhradené technické zaradenie, na to je inšpekcia, kominári, kachliari, tam sme sa zhodli a musí sa preukázať nejakým preukazom, ktorý ho oprávňuje do toho obydlia vstúpiť. A pán Kočiš, pán poslanec Kočiš, nebolo úmyslom hľadať 99, aby sme tam Gretzkemu sa nejako dostali, tak to nejako vyšlo. Ďakujem veľmi pekne.
Jaurová, Zora, poslankyňa NR SR (2024-05-10):
Ďakujem, pán predsedajúci. Pán minister Taraba, vy ste fascinujúci človek, naozaj. Ja ako profesionál z oblasti dramatických umení som tak sledovala tento váš prejav a musím povedať, že teda rozmýšľala som pri tom, že aký je váš politický talent, a zjavne je to to, že vy dokážete povedať čokoľvek, hocikedy a za akýchkoľvek okolností, že z vás to tak ide. Vám to aj asi ani nejde cez mozog, iba to z vás tak ide a teda akože možno by ste boli dobrý materiál na stand-up, ale musím vám teda poradiť, že aj improvizácia má svoje pravidlá a že to si treba dopredu pripraviť, aby to na seba nadväzovalo a aby to bol dobrý stand-up. Takže veľmi rada sa s vami o tom porozprávam. A teda vy ste hovorili o tom, že my ako keby vnímame, že keď vy na niečo dávate peniaze, tak to beriete z nášho, no vy to beriete z nášho. Vy to beriete z daní všetkých občanov, ktorí vám tie peniaze zverili, a preto aj dnes tu odvolávame ministerku kultúry, lebo ona spravuje tiež nejaké peniaze, ktoré jej občania tejto krajiny zverili a ktoré ona sa snaží rozdeľovať podľa želania vašich pár desaťtisíc voličov, a to ja považujem za pomerne škandalózne. Čiže myslím si, že úplne stačí, keď budú prácu ministrov robiť ľudia, ktorí majú radi tú prácu. Napríklad vy by ste mohli teraz ochraňovať životné prostredie namiesto týchto stand-upov a keď za ministerku nominujete niekoho, kto vie, čo je kultúra, a kto tú kultúru má úprimne rád. Ďakujem pekne.
Pellegrini, Peter, predseda NR SR (2015-04-23):
Prezentujme sa a hlasujme o návrhu skupiny poslancov, ktoré predniesla pani poslankyňa Vitteková. (Hlasovanie.) Prítomných 122 poslancov, za hlasovalo 79, proti boli 5, zdržalo sa 38. Návrh sme schválili.
S. Kahanec, poslanec: (2008-12-03):
Cez médiá, ale aj v ďalšej verejnosti prebehli informácie o tom, že fond má záujem využívať súkromnú agentúru na nejaké to svoje „piár“, respektíve „P. R.“ a presvedčiť verejnosť o tom, že Fond národného majetku má opodstatnenosť fungovať ďalej. Chcel som sa k tomu spýtať pár otázok. Keďže za poradenstvo sa uvažuje nejaká úhrada okolo 1,1 milióna ročne a keďže tento Fond národného majetku spravuje účastiny v podnikoch a v podstate postupne stále viac a viac ubúda zo správy tohto fondu. Pritom v minulosti tento fond bol skôr smerovaný do jeho zrušenia pri postupnom ukončení týchto podnikov v tejto privatizácii. Tak práve súčasné postoje tejto vlády skôr hovoria o opaku, teda o udržaní, respektíve dokonca o navyšovaní majetku štátu v podnikoch. A v tejto agentúre sa dokonca ráta aj s nejakou širšou kampaňou, možno aj bilbordovou, keď mám dobré informácie, ktorá má byť ešte navyše hradená. Robí sa to teda cez agentúru Media Vision Agency, ktorá vznikla v septembri. Nechcem teda zachádzať do nejakých detailov, nemám ani tieto veci osobne nejako overované, či to súvisí ešte s nejakými ďalšími vzťahmi a nejakými straníckymi prepojeniami alebo inými kampaňami z minulosti. To nechcem. Ale keďže Fond národného majetku v dobe, keď sa neprivatizuje by mal postupne utlmovať svoju činnosť a mal by postupne myslieť na to, že vlastne jeho fungovanie sa musí minimalizovať, až nakoniec prerušiť, tak preto ma zaujíma  postoj samotného prezidenta fondu, keďže predtým pri otázkach jednak na viceprezidenta Výkonného výboru Fondu národného majetku k týmto zmluvám o tejto kampani, ako aj od hovorkyne nebol, myslím, dostatok informácií a skôr by som povedal, nechceli ich púšťať na verejnosť a dokonca odkázali podrobnosti na samotného predsedu Výkonného výboru Fondu národného majetku. Takže, keďže dnes máme tu možnosť, tak by som sa rád spýtal na váš názor, pán prezident, k ďalšiemu fungovaniu fondu, k využívaniu tejto agentúry a či je vôbec opodstatnené túto agentúru na takúto činnosť propagácie Fondu národného majetku využívať z hľadiska toho, čo som povedal. Ďakujem pekne.
Hrnčiar, Andrej, podpredseda NR SR (2018-05-10):
Pán poslanec, doplňujúca otázka?
Klus, Martin, podpredseda NR SR (2019-10-23):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, ale evidujem, že navrhovateľka chce vystúpiť v rozprave. Ešte predtým, ako vám udelím slovo, sa chcem opýtať, či sa hlási niekto do rozpravy ústne. Pán poslanec Zelník. Takže nech sa páči, navrhovateľka.
P. Hrušovský, predseda NR SR: (2005-01-19):
Otváram rozpravu o tomto bode programu. Chcem vás informovať, že som dostal do rozpravy celkom štyri písomné, sedem písomných prihlášok, pardon, tri za poslanecké kluby Smer – Robert Fico, KSS – Jozef Ševc, HZDS – Katarína Tóthová. Ďalší písomne prihlásení sú poslanci Galbavý, Miklušičák, Drgonec a pán poslanec Vavrík. Nech sa páči, pán poslanec Fico.
Vons, Peter, poslanec NR SR (2021-05-04):
Ďakujem. Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Macháčková, Katarína, poslankyňa NR SR (2019-09-20):
Vážený pán predsedajúci, v rozprave vystúpil jeden poslanec. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Brocka, Július, poslanec NR SR (2014-12-10):
Ďakujem pekne. Vážený pán predseda, vážení kolegovia, kolegyne, bol som výborom určený ako spravodajca k návrhu zákona, ktorý je uvedený pod tlačou 1300. Dovolím si ako spravodajca konštatovať, že návrh spĺňa všetky náležitosti aj podľa rokovacieho poriadku, aj podľa legislatívnych pravidiel tvorby zákonov. Ako spravodajca odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Zároveň navrhujem, aby návrh zákona prerokovali ústavnoprávny výbor, Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby tento návrh zákona prerokovali výbory do 30 dní a gestorský do 32 dní od prerokovania návrhu zákona v Národnej rade v prvom čítaní. Pán predseda, otvorte všeobecnú rozpravu.
Glváč, Martin, podpredseda NR SR (2019-02-06):
Ďakujem. Prerušujem rokovanie o tomto bode programu. Nasleduje prvé čítanie o návrhu poslancov Národnej rady Slovenskej republiky Bélu Bugára a Petra Antala na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov . Návrh zákona má parlamentnú tlač 1285, návrh na jeho pridelenie na prerokovanie výborom je v rozhodnutí č. 1353. Nech sa páči, pán poslanec Antal.
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 147 poslancov, za 146, 1 sa zdržal. Návrh bol schválený. Nech sa páči.
P. Hrušovský, predseda NR SR: (2005-09-21):
Páni poslanci, pristúpime k hlasovaniu o časti A návrhu uznesenia, prezentujme sa a hlasujme, ktoré sa týka voľby pána poslanca Keszegha za člena výboru pre financie, rozpočet a menu. (Reakcia z pléna.) Keszegh. (Hlasovanie.) 136 prítomných, 134 za, 2 nehlasovali. Návrh sme schválili. Budeme hlasovať o časti B. Hlasujeme, páni poslanci. Odvolanie pani poslankyne Brestenskej a voľba pána poslanca Ruska do výboru pre hospodárstvo, privatizáciu a podnikanie. (Hlasovanie.) 136 prítomných, 116 za, 3 proti, 15 sa zdržalo, 2 nehlasovali. Návrh sme schválili. Budeme hlasovať o časti C – zvoliť pani poslankyňu Štrofovú do mandátového a imunitného výboru. (Hlasovanie.) 134 prítomných, 132 za, 2 nehlasovali. Návrh sme schválili. Teraz pristúpime k hlasovaniu o časti D uznesenia, ktorým odvoláva Národná rada pána poslanca Džupu z výboru pre európske záležitosti a volí pána poslanca Urbániho. Hlasujeme. (Hlasovanie.) 135 prítomných, 126 za, 7 sa zdržalo, 2 nehlasovali. Návrh sme schválili. Panie poslankyne, páni poslanci, skôr ako pristúpime k rokovaniu o jednotlivých bodoch programu, chcel by som požiadať členov Výkonného výboru Medziparlamentnej únie, aby sme sa zišli o 11.15 hodine na krátke stretnutie pred schôdzou Medziparlamentnej únie. O 11.15 hodine. Teraz poprosím pána podpredsedu vlády a ministra financií Ivana Mikloša, aby z poverenia vlády Slovenskej republiky Národnej rade predniesol a uviedol vládny návrh zákona, ktorým sa mení a dopĺňa zákon č. 566/1992 Z. z. o Národnej banke v znení neskorších predpisov a o zmene a doplnení zákonov, ktorý prerokúvame ako tlač 1219. Páni poslanci, o 11.00 hodine budeme hlasovať. O jedenástej. Nech sa páči, pán podpredseda vlády. (Rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov a o zmene a doplnení niektorých zákonov , tlač 1219.)
Figeľ, Ján, podpredseda NR SR (2012-10-29):
Nech sa páči, pani Lucia Nicholsonová.
P. Paška, predseda NR SR: (2007-10-23):
(Hlasovanie). 136 prítomných, 89 za, 1 bol proti, 40 sa zdržalo, 6 nehlasovalo. Konštatujem, že sme postúpili návrh zákona do tretieho čítania . Otváram rozpravu v rámci tretieho čítania. Pýtam sa, či sa chce niekto prihlásiť? Nie. Končím možnosť prihlásiť sa. Uzatváram rozpravu. Budeme hlasovať, pán spravodajca.
Paška, Pavol, predseda NR SR (2013-09-24):
(Hlasovanie.) 125 prítomných, 41 za, 66 proti, 16 sa zdržalo, 2 nehlasovali. Ani tento návrh pána poslanca Alojza Hlinu nezískal podporu a nebudeme o ňom ďalej rokovať. Ešte jeden návrh pána poslanca Alojza Hlinu, je to hlasovanie v prvom čítaní o zákone č. 153 o Národnom zdravotníckom informačnom systéme. Poprosím pána poslanca Kuffu, keby uviedol hlasovanie. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 153/2013 Z. z. o Národnom zdravotníckom informačnom systéme a o zmene a doplnení niektorých zákonov , tlač 692.)
Cigániková, Jana, poslankyňa NR SR (2020-06-09):
Pán predsedajúci, kolegovia, v rozprave k návrhu zákona nevystúpil žiaden poslanec. Môžme pristúpiť k hlasu... k hlasovaniu o pozmeňujúcich návrhoch zo spoločnej správy. Prosím, dajte hlasovať o bodoch zo spoločnej správy 1 až 6 spoločne s návrhom gestorského výboru schváliť.
Hlina, Alojz, poslanec NR SR (2013-05-30):
Ďakujem vám veľmi pekne. Ja chcem pánovi kolegovi poďakovať aj za ten príklad s tou Byzanciou. Ja ho teda poznám už dávno a ja sa mu tak vnútorne bránim, lebo je, môže byť aj takým kľúčovým, hej, či sme, aký typ kultúry sme, čiže viem o ňom, teda je odvážne, že ho predstavil. Ja som, v takých neverejných kruhoch sme sa o tom rozprávali. Sú tam silní zástancovia toho, že Byzancia je tu úplne jasná, že vlastne tu je dokonca centrum Byzancie. No ale dá sa to buď akceptovať a môžme to skúsiť zmeniť, to je zase aj na nás. Ale ja by som skôr ináč povedal, pán kolega, lebo z toho vlastne, čo ste hovorili, tak znova, na à la svetový mier. Niekde, hej, ale ja keby som sa vás spýtal teraz, keby sem prišiel zákon o dodatočnom zdanení, podporíte alebo nepodporíte? To je pre mňa kľúčový moment. A ktorý by zabezpečoval to, že nájde sa mechanizmus, ako tie peniaze sa vlejú do toho istého systému a Fero Mrkvička v Tomášove bude mať o 15 eur nižší účet. Podporíte alebo nepodporíte? Jednoduchá otázka. Ďakujem.
Sulík, Richard, predseda NR SR (2010-12-01):
Ďakujem pekne. Dávam slovo spoločnej spravodajkyni z výboru pre financie a rozpočet poslankyni Zuzane Aštaryovej, aby informovala Národnú radu o výsledku rokovania výborov a odôvodnila návrh a stanovisko gestorského výboru.
Kuffa, Filip, poslanec NR SR (2020-09-29):
Ďakujem za slovo. Tomáš Taraba ma už predbehol, lebo presne to som chcel, vlastne naraziť na tie čísla, ktoré, o ktorých som vlastne hovoril vo svojej rozprave, že kde sa vlastne presunul ten počet a prečo tie umelé prerušené tehotenstvá, prečo klesol ten počet a kde tie čísla môžme hľadať, v ktorých sférach. Ďakujem.
Šeliga, Juraj, podpredseda NR SR (2021-03-16):
Ďakujem pekne. Poprosím pána poslanca Potockého, ktorý je určený spravodajca navrhnutým gestorským výborom pre kultúru a médiá, nech sa páči.
Drábiková, Lucia, poslankyňa NR SR (2020-12-17):
Kolega Kotleba, ja viem, že ste tu bol a že ste počúval, keď som hovorila, možno som sa nevyjadrila dostatočne zreteľne, tak sa to pokúsim napraviť. Prelomenie veta nie je odmietnutím argumentov pani prezidentky. Ja považujem za správne to, že pani prezidentka namietala, pretože my sami sme túto situáciu pomenovali aj tuto v pléne, aj sa o tom hovorilo, že naozaj máme tu takúto skupinu. Pri príprave zákona, ktorého cieľom nie je zobrať obedy zdarma, ale významne rozšíril možnosti dotácie pre prorodinné aktivity a takisto navýšil príspevok na stravu, sa stalo jednoducho to, že tam tá medzera nejaká vznikla. Úmysel je túto medzeru napraviť. My sme neodmietli argumenty pani prezidentky ani tento úmysel. To, čo odmietame vetom, je spôsob, akým toto napraviť. Pretože jediný spôsob, akým sme mohli pristúpiť k tomuto zákonu, bolo, buď prijať jej pripomienky, alebo zákon o veto prijať v pôvodnom znení, iná možnosť tu nebola. A nakoľko sa ministerstvo rozhodlo a vláda sa zhodla na tom, že chceme prijať iné riešenie, ktoré bude spravodlivé, rozhodli sme sa, že zákon schválime v pôvodnom znení a následne bude nastavené presné riešenie tejto danej situácie. Ďakujem.
Čaučík, Marián, poslanec NR SR (2024-06-21):
Áno, chcel by som navrhnúť termín hlasovania o tomto bode v piatok 28. júna o 11. hodine, ak to hlasovanie... (Prerušenie vystúpenia predsedajúcim.)
Gabániová, Darina, poslankyňa NR SR (2010-09-08):
Ďakujem. Pán poslanec, veľmi ma teší a chcem vás pochváliť, že máte úžasné méty a ideály. Som rada, že pociťujete to, že prišiel čas, aby sa skutočne začalo robiť s korupciou a aby, no, držím vám v tom palce každopádne. Ale čaká váš úžasná sizyfovská práca. (Potlesk.) Ale jedna vec, ktorú chcem povedať, treba si rozmyslieť kroky, ktorými to chcete dosiahnuť, a nasadiť svoj intelekt na to, pretože to, že ste niečo odhalili pri voľbách a vy ste nepoužili zákonné prostriedky na to, aby ste ich spochybnili, ich výsledky, no tak to čo je? To je mŕtvy chrobák. A čo vaše méty? Čo vaše ciele? Teda preložene – a ideály? Tak nech sa páči, super, pridám sa.
Hrušovský, Pavol, podpredseda NR SR (2011-09-13):
Pán poslanec Ondruš.
Zmajkovičová, Renáta, podpredsedníčka NR SR (2012-12-05):
Pán poslanec Hlina s reakciou.
Valocký Jozef, poslanec NR SR (2015-03-17):
V rozprave vystúpili, pán predseda, dvaja poslanci. Poslanec Jasaň predložil konkrétny pozmeňujúci návrh a súčasne navrhol vyňať body 17 a 22 zo spoločnej správy na osobitné hlasovanie. Pán predseda, dajte hlasovať. Pristúpime k hlasovaniu o bodoch zo spoločnej správy 1 až 4, 6 až 16, 18, 19, 21, 23 až 27, 29 až 52, 54 až 59, 61 až 110, 112 až 131 spoločne s návrhom gestorského výboru schváliť.
Kollár, Boris, doterajší predseda NR SR (2023-10-25):
Pätnásť minút, nie pätnásť. Bolo tridsať, ale že vraj sa to dá stihnúť za pätnásť, takže aby sme skracovali čas, lebo treba... Pätnásť minút. Musíme stihnúť za pätnásť minút. (Prestávka.)
P. Hrušovský, podpredseda NR SR: (2002-08-20):
G. Palacka, poslanec: Tento zákon bol pridelený ústavnoprávnemu výboru a výboru pre hospodárstvo, privatizáciu a podnikanie, ktorý bol určený ako gestorský výbor. Oba tieto výbory návrh zákona prerokovali dnes, teda 19. augusta 2002. Ako sa uvádza v informácii pod číslom tlače 1643a, oba tieto výbory prerokovali uvedený návrh a ústavnoprávny výbor prijal uznesenie, ktorým odporučil Národnej rade tento návrh zákona schváliť vo výbore pre hospodárstvo, privatizáciu a podnikanie s odporúčaním schváliť pripomienky pána prezidenta, ale následne sa neprijalo uznesenie, pretože toto uznesenie nepodporila nadpolovičná väčšina všetkých poslancov. Pán prezident navrhol tri pozmeňujúce návrhy, ktoré sú uvedené takisto v tejto tlači 1643a. Navrhujem, pán predsedajúci, aby ste otvorili rozpravu.
P. Hrušovský, predseda NR SR: (2004-03-09):
J. Hurban, poslanec: Ďakujem pekne. Vážený pán predseda, vážený pán podpredseda vlády. Kolegyne a kolegovia, dovoľte, aby som vás oboznámil so spoločnou správou Výboru Národnej rady Slovenskej republiky pre financie, rozpočet a menu, ústavnoprávneho výboru, výboru pre hospodárstvo, privatizáciu a podnikanie a výboru pre európsku integráciu o výsledku prerokovania vládneho návrhu zákona, ktorým sa mení a dopĺňa zákon č. 446/2002 Z. z. o vzájomnej pomoci pri vymáhaní niektorých finančných pohľadávok. Tento materiál ste dostali všetci ako tlač 494a. Národná rada Slovenskej republiky pridelila vládny návrh zákona výboru pre financie, rozpočet a menu, ústavnoprávnemu výboru, výboru pre hospodárstvo, privatizáciu a podnikanie a výboru pre európsku integráciu, ktoré predmetný návrh zákona v stanovenom termíne prerokovali. Gestorský výbor nedostal do začiatku rokovania návrhu zákona stanoviská poslancov Národnej rady podané v súlade s § 75 ods. 2 zákona Národnej rady č. 350/1996 Z. z. o rokovacom poriadku. Odporúčanie pre Národnú radu návrh schváliť s pozmeňujúcimi a doplňujúcimi návrhmi prijali výbor pre financie, rozpočet a menu, výbor pre hospodárstvo, privatizáciu a podnikanie a výbor pre európsku integráciu. Ústavnoprávny výbor neprijal platné uznesenie, pretože návrh uznesenia nezískal podporu potrebnej nadpolovičnej väčšiny prítomných poslancov a z celkového počtu 11 poslancov bolo prítomných 7 a všetci 7 sa zdržali hlasovania. Z uznesení výborov vyplynuli pozmeňujúce a doplňujúce návrhy, ktoré sú uvedené v spoločnej správe pod bodmi 1 až 4. Gestorský výbor na základe stanovísk jednotlivých výborov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 446/2002 Z. z. o vzájomnej pomoci pri vymáhaní niektorých finančných pohľadávok, schváliť s pozmeňujúcimi a doplňujúcimi návrhmi. Výbor určil poslanca Jozefa Hurbana za spoločného spravodajcu a súčasne ho poveril predniesť spoločnú správu výborov na schôdzi Národnej rady, navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynú z rozpravy a hlasovať o predmetnom návrhu zákona ihneď po ukončení rozpravy k nemu. Pán predseda, skončil som, môžete otvoriť rozpravu.
Kuffa, Filip, poslanec NR SR (2021-06-24):
Poviem ešte jednu skutočnosť. Boli sme tu osočení, a to nielen Kuffovci, ale celkovo ľudia možnože takí konzervatívne zmýšľajúci, že my označujeme ženy za vrahyne, že žena, ktorá podstúpi potrat, je pre nás automaticky vrahyňa. No tak to si vyprosím. Viete, čo povedala cirkev? Cirkev povedala, dobrovoľný a vedomý potrat je vražda nevinného. A často tieto ženy nejdú dobrovoľne na potrat, sú pritlačené okolnosťami a mnohokrát ani vedome nevedia naozaj. A to bolo práve predmetom a cieľom toho zákona, čo sme tu mali v septembri, kedy chceli ženy informovať, chceli im dať viac hodín na rozmyslenie toho všetkého, ale to ste im nedovolili. A keď ste tu taká schopná si poplačkať jak minule a idete tu nakladať v rozprave, kľudne si choďte poplačkať aj teraz niekde dozadu a som zvedavý v záverečnom slove, jaká ste vy hrdinka a agentka LBGTI agendy a gender agendy, lebo nie ste schopná sa ani postaviť v tvárou v tvár, a poviete, že v záverečnom slove nám naložíte.
Blanár, Juraj, podpredseda NR SR (2022-09-21):
Dve faktické poznámky na vaše vystúpenie. Pán poslanec Kučera ako prvý.
Blaha, Ľuboš, podpredseda NR SR (2024-01-24):
Pán poslanec Jozef Pročko.
L. Gyurovszky, minister výstavby a regionálneho rozvoja SR: (2005-09-23):
Čo sa týka 2. pozmeňujúceho návrhu, chcem povedať na úvod, že ide o problém, ktorý existuje. A v tomto nemôžem súhlasiť s pánom poslancom, že je to problém, ktorý je potrebné riešiť. Avšak spôsobom, akým sa navrhuje tuto to riešenie, by sme to prakticky nevedeli zrealizovať k 1. januáru 2006. Ide o také vážne zmeny v oblasti týchto plánov a v oblasti vytvorenia nových obvodných stavebných úradov, že prakticky by táto zmena bola neuskutočniteľná k 1. januáru 2006. A skôr by som navrhol pánovi poslancovi, aby  tieto návrhy a túto myšlienku uplatnil pri tvorbe nového stavebného zákona, ktorý je v súčasnosti v tvorbe a bude predložený na jar 2006, kde je možné, samozrejme, o týchto veciach diskutovať. Ale v tejto chvíli nie sme schopní túto zmenu urobiť. A chcem zároveň povedať, že ak by táto zmena prešla hlasovaním, tak bol by som nútený stiahnuť celý zákon, celú novelu zákona.  Takže odporúčam poslancom a poslankyniam, aby 2. pozmeňujúci a doplňujúci návrh neschválili. Čo sa týka pozmeňujúceho návrhu pána poslanca Muránskeho, s tým súhlasím a odporúčam ho schváliť. Ďakujem pekne.
Bugár, Béla, podpredseda NR SR (2019-12-03):
Pani poslankyňa Verešová.
Kadúc, Miroslav, poslanec NR SR (2015-06-30):
Ďakujem pekne, pani predsedajúca. Vážené dámy, vážení páni, dovoľte mi vyjadriť podporu tomuto nenápadnému návrhu, ktorý ale môže mať naozaj významné dôsledky tak z pohľadu životného prostredia, ako aj ekonomickej situácie niektorých daňových subjektov. Som veľmi rád, že, že tento návrh je predkladaný zase naprieč politickým spektrom, kde som predkladateľom ja a Mikuláš Huba, Juraj Droba a Janko Mičovský... (Reakcia navrhovateľa.) Aha, Martin Poličiak. Myslím, že takto by mohla vyzerať aj opozičná spolupráca na pragmatických riešeniach, ktoré naozaj môžu uľahčiť život a môžu pomôcť trvalo udržateľnému rozvoju našej krajiny. A keď už nie to, tak minimálne Slovensko ako líder produkcie automobilov by sa malo zamerať trošku aj, trošku diverzifikovať, keď už nie priemysel, tak aspoň ten automobilový, resp. pozrieť sa aj na elektromobilitu. A to je práve to, čo sleduje tento návrh, kedy je, sa umožňuje jednorazovo odpísať celú hodnotu elektromobilu, čo si myslím, že dopady na ekonomiku nebude mať nejaké, nejaké zásadné, ale určite pre podnikateľov tu môže uľahčiť povedzme daňovú optimalizáciu celkom legálne. A ako som povedal, výrazne to motivuje ľudí k tomu, aby sa zamysleli nad ochranou životného prostredia, čo si myslím, že je veľmi dôležité, a skôr či neskôr sa k tomu budeme musieť dostať. A som presvedčený, že musíme nad tým rozmýšľať už teraz, lebo zdá sa, že už v niektorých oblastiach je neskoro. Takže verím v podporu takéhoto v zásade nenápadného, ale veľmi jednoduchého, a čo do dôsledkov významného návrhu. Ďakujem pekne.
Kollár, Boris, predseda NR SR (2020-09-22):
Prosím, prezentujme sa a hlasujme. (Hlasovanie.) Prítomných 143 poslancov, za 136, proti žiadny, zdržalo sa 6 poslancov, nehlasoval 1. Konštatujem, že sme tento návrh schválili. Pokračujeme hlasovaním v prvom čítaní o návrhu poslanca Vetráka na vydanie zákona, ktorým sa mení a dopĺňa zákon č. 85/2005 Z. z. o politických stranách (tlač 213), bod 37 schváleného programu. Dávam slovo spravodajkyni pre financie a rozpočet pani poslankyne Anne Miernej, aby uviedla hlasovanie. (Hlasovanie o návrhu poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa mení zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov , tlač 213.)
Farkašovský, Karol, poslanec NR SR (2016-10-26):
Vážený pán predsedajúci, v rozprave vystúpilo deväť poslancov. Pán poslanec Viskupič podal návrh vrátiť návrh zákona na dopracovanie, takže poprosím hlasovať najskôr o tomto návrhu.
Hort, Milan, podpredseda NR SR (2010-10-13):
Ďakujem. Faktické poznámky na vystúpenie pani poslankyne Edity Pfundtner neevidujem a pretože ona bola posledná prihlásená do rozpravy písomne, pýtam sa, kto z prítomných poslancov a poslankýň sa chce prihlásiť do rozpravy ústne. Pán poslanec Szilárd Somogyi, pán poslanec Ľubomír Vážny, ďalej pán poslanec Jaroslav Baška, pán poslanec Ondrej Dostál, pán poslanec Dušan Čaplovič a pán poslanec Alexander Slafkovský. Uzatváram možnosť prihlásiť sa do rozpravy. A slovo má pán poslanec Szilárd Somogyi.
Bugár, Béla, podpredseda NR SR (2019-10-15):
Pani poslankyňa Zemanová, môžte reagovať.
Kollár, Boris, poslanec NR SR (2019-04-02):
Ďakujem pánovi poslancovi Feckovi. Presne takto to vnímame aj my. Rovnako podporujeme aj váš návrh zákona. Môžeme sa o tom dohadovať či 25, 30. Môžeme sa o tom baviť. V každom prípade rozhodne súhlasím s tou myšlienkou, že tie kuvičie hlasy treba týmto umlčať. V prípade, že naozaj ľudí naučíme, aby využívali toto referendum a tak tí ostatní, ktorí doteraz na to kašľali a nezúčastňovali sa na veciach verejných a zistia, že nakoniec nejakých 30 % bude vedieť o nich rozhodovať, tak nikto im nebráni v tom ďalšom referende už prísť a rozhodnúť sa a dať ten svoj hlas a vyjadriť sa. Ja si myslím, že tých ľudí treba tomuto naučiť. Ale im treba dať nádej znížením toho kvóra. Lebo keď vidíte, veď my nevieme prezidenta zvoliť päťdesiatimi percentami, ale iba štyridsiatimi dvomi. Tak ako, čo chceme od tých ľudí, keď my si tuná nevieme najvyšších ústavných činiteľov zvoliť päťdesiatkou? To znamená, že ja vítam, že rovnako aj vaša strana teda tento podobný návrh zákona uviedla, teda na tejto schôdzi, rovnako zaňho zahlasujeme a som presvedčený, že celá občianska spoločnosť by tento inštitút uvítala, keby bol znížený, či už na 25 alebo 30 %. Ďakujem.
Glváč, Martin, podpredseda NR SR (2019-10-24):
Poslanec Matovič.
Číž, Miroslav, podpredseda NR SR (2015-12-08):
Vážené panie poslankyne, vážení páni poslanci, otváram šestnásty rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Jozef Mihál a Ivan Mikloš a o ospravedlnenie z dôvodu práceneschopnosti požiadal pán poslanec Milan Géci. Budeme pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa Trestný zákon, ktorý prerokúvame v skrátenom konaní (tlač 1860). Poprosím pána ministra Ľubomíra Jahnátka, aby v zastúpení ministra spravodlivosti, ktorý je na zahraničnej pracovnej ceste, zaujal miesto určené pre navrhovateľov, rovnako ďakujem aj spoločnej spravodajkyni z ústavnoprávneho výboru pani Vittekovej, že zaujala miesto pre spravodajcov. Minulý týždeň v piatok neukončil svoje vystúpenie do rozpravy písomne prihlásený Daniel Lipšic, ktorému teraz odovzdávam slovo. A pripraví sa pán poslanec Zajac. (Pokračovanie rokovania o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 1860.)
A. Belousovová, podpredsedníčka NR SR: (2007-02-07):
Takže budeme ďalej pokračovať druhým čítaním, tak ako som prečítala, a prosím ministerku práce, sociálnych vecí a rodiny Slovenskej republiky pani Tomanovú, aby vládny návrh zákona odôvodnila. Nech sa páči, pani ministerka. (Reakcie z pléna.) Dobre. Čiže prerušujem rokovanie tejto schôdze a zajtra budeme začínať o 9.00 hodine. (Potlesk.) (Prerušenie rokovania o 18.26 hodine.)
P. Hrušovský, podpredseda NR SR: (2001-11-29):
L. Orosz, poslanec: Ja zvolávam rokovanie ústavnoprávneho výboru o 13.30 hodine k tlači 1226.
Pčolinský, Peter, podpredseda NR SR (2023-06-28):
Prezentujeme sa a hlasujeme.
Laššáková, Jana, podpredsedníčka NR SR (2012-06-20):
Teraz dávam slovo písomne prihlásenému pánovi Solymosovi za klub poslancov MOST – HÍD.
Remišová, Veronika, poslankyňa NR SR (2017-03-22):
Ďakujem. Ďakujem aj kolegyni Soni Gaborčákovej, že hovorila o potrebe ekonomickej podpory rodín zo strany štátu. A, samozrejme, treba si uvedomiť, že keď hovoríme o sociálnom a ekonomickom zabezpečení rodiny, tak je znepokojujúce, že riziko chudoby sa podľa štúdie OECD za posledných 20 rokov presunulo najmä na rodiny s deťmi. Netýka sa to špecificky len Slovenska, ale to riziko chudoby pre rodiny s deťmi je neproporcionálne pre všetkých, všetky členské krajiny OECD. Na Slovensku riziko chudoby v prípade, ak jeden rodič nepracuje, je 18 %, ak obaja rodičia nepracujú, je 66 %, čo je vysoko nad priemerom ostatných krajín. A keď sa pozrieme, kedy je to riziko chudoby najväčšie, tak je to hneď po narodení, prípadne štúdie hovoria, že do tretieho roku života dieťaťa. Vtedy je riziko chudoby najväčšie, pretože vtedy vypadáva jeden príjem a jeden rodič prestáva pracovať. Čiže preto si myslím, že je veľmi dôležité, aby naozaj do toho tie prvé roky života mohla sa matka, prípadne jeden z rodičov starať o dieťa bez toho, aby musel myslieť na ekonomické; z čoho si to bude môcť dovoliť, túto starostlivosť. Ďakujem.
Kadúc, Miroslav, poslanec NR SR (2012-06-27):
Ďakujem za slovo. Ako dlhodobý športovec veľmi oceňujem úpravu, ktorou plánujete motivovať športovcov do budúcna. Vlastne toto priznávate aj v dôvodovej správe. Dovolím si však povedať dve také zásadné výčitky, ktoré tam vidím ja aj moji kolegovia. Tou prvou je, že chýbajú tam niektoré športy, ktoré by tam podľa názoru viacerých mali byť. A tou druhou je, že tento zákon nediferencuje medzi športami, ktoré sú schopné úspešných športovcov živiť aj po skončení vlastne športovej kariéry, či už je to hokej alebo futbal, kde sú tie zárobky naozaj rozprávkové. Možno navrhovateľ napadne, že takáto úprava by bola diskriminačná. Ja si to nemyslím, ale viem si predstaviť úpravu, ktorá by diskriminačná nebola. Je to vlastne iba otázka techniky. Na záver iba toľko, že vraj ten úmysel nie je dobrý. Podľa mňa je výborný a treba oceniť ľudí, ktorí sa zaslúžili o dobrú reprezentáciu Slovenska v zahraničí. Ďakujem.
M. Číž, podpredseda NR SR: (2009-02-10):
Teraz dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, pánovi poslancovi Jozefovi Mikušovi. Poprosím, pán poslanec, uveďte spravodajskú správu. Máte slovo.
Verešová, Anna, poslankyňa NR SR (2016-10-20):
Ďakujem za slovo. Ďakujem kolegyni Jurinovej, že opätovne prišla s týmto návrhom na ochranu detí a ďakujem aj za ústretovosť pani ministerke. Chcem prosiť vás pánov poslancov a panie poslankyne, aby ste tento pozmeňujúci a doplňujúci návrh podporili, ktorým teda sa chce predĺžiť doba, v ktorej sa premlčuje trestné stíhanie trestného činu sexuálneho zneužívania detí. Ukázalo sa, že obete sexuálneho zneužívania naozaj hľadajú pomoc až v dospelosti, dokonca až po 30 rokoch niekedy. Odborníci hovoria o tom, že rany, ktoré sú zasadené v kritickom období vývinu dieťaťa, ukážu svoje ovocie naozaj až s odstupom času. Pomôžme týmto obetiam a urobme všetko preto, aby sme aj v našej krajine znížili na najnižšiu mieru počet obetí sexuálneho zneužívania. Ochráňme naše deti, prosím, a v neposlednom rade sa týmto priblížime aj ku krajinám, ako je Veľká Británia, ako tu bolo povedané, kde sa sexuálne zneužívanie detí vôbec nepremlčiava, a v Nemecku, kde sa sexuálne zneužívanie môže premlčať až po 30 rokoch od dosiahnutia 21. roku obete. Ďakujem vám.